**Príloha č.1 Opis predmetu zákazky**

Predmetom zákazky sú sťahovacie služby, skladovanie materiálu a zabezpečenie ekologickej likvidácie materiálu v období 24 mesiacov na základe rámcovej dohody.

1. 1. Predmetom sťahovania sú najmä, nie však výlučne:
	* spisová agenda (písomnosti)
	* zariadenie kancelárií (kancelársky nábytok)
	* výpočtová technika (PC, príslušenstvo PC, telefóny, faxy, tlačiarne stolové, kopírovacie stroje, audio, video technika a pod.)
	* ťažké bremená (trezory, kopírovacie stroje nad 100 kg, registračky, kovové skrine a pod. )
	* iné hnuteľné veci podľa požiadaviek objednávateľa.
2. Súčasťou sťahovacích služieb je :
	* zapožičanie a dodávka krabíc na spisovú agendu
	* zabezpečenie potrebného baliaceho materiálu
	* baliace práce (zabalenie a vybalenie výpočtovej techniky za prítomnosti pracovníka IT – zástupcu objednávateľa)
	* demontáž a následná montáž predmetu sťahovania na miesta dodania,
	* naloženie predmetu sťahovania do sťahovacích vozidiel a vyloženie z nich
	* doprava predmetu sťahovania
	* znesenie a vynesenie predmetu sťahovania
	* pre každé sťahovanie musí byť poskytovateľom určená osoba – koordinátor sťahovania
	* po odsúhlasení plánu sťahovania oboma zúčastnenými stranami je zhotoviteľ povinný začať so sťahovaním najneskôr do 24 hod.

V uvedenej zákazke aj mimoriadna preprava na celom území SR na základe objednávky ministerstva školstva, ako aj dočasné uskladnenie uvedeného materiálu patriaceho ministerstvu v prípade rekonštrukcie a údržby budov v skladoch poskytovateľa služby. Poskytovateľ zabezpečí označenie prepravných obalov a zabezpečenie materiálu pri preprave páskami a paletami popr.  istiacimi prvkami. Pri poskytovaní služby využije vlastné vozidlá a prepravné vozíky. Prepravovaný materiál prevzatím poskytovateľa je poistený na jeho náklady. Sťahovanie sa vykoná na základe objednávky.

Predmetom zákazky môže byť aj preprava vyradeného materiálu, alebo nábytku určeného do zberných dvorov a na likvidáciu na náklady poskytovateľa služby (nejedná sa o nebezpečný odpad).

Objekty v správe ministerstva školstva:

1. Stromová 1, Bratislava,
2. Hanulova 5/B, Bratislava,
3. Búdková 2, Bratislava,
4. Černyševského 27, Bratislava

Stromová 1 - 9. poschodová budova so suterénom, vlastným parkoviskom s nízkou rampou na nakladanie  3 výťahmi z toho jedným nákladným výťahom.

Búdkova 2 a Černyševskéo 27 sú jednoposchodové budovy bez výťahu.

Hanulova 5/B je sedemposchodová budova so suterénom a s 2 osobnými výťahmi, vlastným parkoviskom.

Pri uskladnení a prenajatí skladových priestorov sa požaduje fotodokumentácia a prístup do skladových priestorov pracovníkmi MŠVVaŠ SR 8 hodín /7 dní v týždni.

**Predpokladané množstvo prác podľa zoznamu požadovaných služieb:**

|  |  |  |
| --- | --- | --- |
| **Druh služby** | **Merná jednotka** | **Množstvo prác** |
| Doprava nad 3,5t - v rámci Bratislavského kraja | hod. | 250 |
| Doprava nad 3,5t - v rámci Slovenska | km | 2500 |
| Doprava do 3,5t - v rámci Bratislavského kraja | hod. | 250 |
| Doprava do 3,5t - v rámci Slovenska | km | 5000 |
| Sťahovacie služby 1 pracovník (max. 10 poschodí) | hod. | 150 |
| Prenájom krabice - minimálne rozmery 65x30x33 cm | ks | 500 |
| Lepiaca páska ( s možnosťou zapožičania prístroja na lepenie pások)  | ks | 150 |
| Etikety na označenie krabíc - rolka s minimálne 20-timi lepiacimi etiketami | ks | 100 |
| Sťahovanie bremena do 150kg | ks | 200 |
| Sťahovanie bremena nad 150kg | ks | 150 |
| Strečová fólia - minimálna šírka 45 cm a dĺžka 3 m | rolka | 100 |
| Prenájom EURO palety na deň | ks | 50 |
| Balné EURO palety - vrátane fólie, označenia nákladu a naloženia | paleta | 50 |
| Prenájom skladových priestorov na 1 deň  | m2 | 10000 |
| Odvoz a ekologická likvidácia - materiál drevo (nábytok), plasty, elektroodpad (staré spotrebiče -čierna a biela technika), papier (kartonový papier, skartovaný papier)+ doklad o likvidácii | kg | 3000 |